CELEX: C2006/143/09
Language: sk
Date: 2006-06-17 00:00:00
Title: Vec C-451/03: Rozsudok Súdneho dvora (tretia komora) z  30. marca 2006  (návrh na začatie prejudiciálneho konania, ktorý podal Corte d'appello di Milano) – Servizi Ausiliari Dottori Commercialisti Srl/Giuseppe Calafiori (Sloboda usadiť sa — Slobodné poskytovanie služieb — Pravidlá hospodárskej súťaže vzťahujúce sa na podniky — Štátna pomoc — Centrá pomoci v daňových veciach — Výkon určitých činností poradenstva a pomoci v daňových veciach — Výlučné právo — Odmena za tieto činnosti)

17.6.2006   
            
            
               SK
            
            
               Úradný vestník Európskej únie
            
            
               C 143/4
            
         Rozsudok Súdneho dvora (tretia komora) z 30. marca 2006 (návrh na začatie prejudiciálneho konania, ktorý podal Corte d'appello di Milano) – Servizi Ausiliari Dottori Commercialisti Srl/Giuseppe Calafiori
   (Vec C-451/03) (1)
   
   (Sloboda usadiť sa - Slobodné poskytovanie služieb - Pravidlá hospodárskej súťaže vzťahujúce sa na podniky - Štátna pomoc - Centrá pomoci v daňových veciach - Výkon určitých činností poradenstva a pomoci v daňových veciach - Výlučné právo - Odmena za tieto činnosti)
   (2006/C 143/09)
   Jazyk konania: taliančina
   Vnútroštátny súd, ktorý podal návrh na začatie prejudiciálneho konania
   Corte d'appello di Milano
   Účastníci konania pred vnútroštátnym súdom
   
      Žalobca: Servizi Ausiliari Dottori Commercialisti Srl
   
      Žalovaný: Giuseppe Calafiori
   Predmet veci
   Návrh na začatie prejudiciálneho konania – Corte d'appello di Milano – Výklad článkov 4, 10, 43, 48, 49, 82, 86, 87 a 98 ES – Súlad vnútroštátnej právnej úpravy týkajúcej sa daňových priznaní, ktorá centrám finančnej pomoci vyhradzuje výlučné právo vykonávať určité činnosti poradenstva a pomoci pre podniky a ich zamestnancov
   Výrok rozsudku
   
               1.
            
            
               Články 43 ES a 49 ES sa musia vykladať tak, že bránia použitiu takej vnútroštátnej právnej úpravy, aká je predmetom veci samej, ktorá centrám finančnej pomoci vyhradzuje výlučné právo vykonávať určité činnosti poradenstva a pomoci v daňových veciach.
            
         
               2.
            
            
               Opatrenie, ktorým členský štát stanoví, že určitým podnikom, ktoré sú poverené tým, aby pomáhali daňovníkom pri vypracúvaní daňových priznaní a ich odosielaní správcovi dane, sa bude platiť náhrada zo štátneho rozpočtu, je nutné kvalifikovať ako štátnu pomoc v zmysle článku 87 ods. 1 ES, ak:
               
                           —
                        
                        
                           výška náhrady prekročí sumu, ktorá je potrebná na pokrytie všetkých nákladov alebo ich časti, vzniknutých pri plnení úloh verejnej služby, berúc do úvahy príslušné tržby, ako aj primeraný zisk z plnenia týchto záväzkov, a
                        
                     
                           —
                        
                        
                           náhrada nie je určená na základe analýzy nákladov, ktoré by na plnenie svojich záväzkov vynaložil priemerný, dobre riadený podnik, ktorý má k dispozícii prostriedky potrebné na splnenie požiadaviek na verejnú službu, berúc do úvahy príslušné tržby, ako aj primeraný zisk z plnenia týchto záväzkov.
                        
                     
         
      (1)  Ú. v. EÚ C 7, 10.1.2004.